《雨后观新荷》
宋代·包恢

中夜平旦尔，净把天宇洗。
此时气之清，隐映如有体。
挹之莫可得，挥之不能靡。
外不隔毛发，内透彻心髓。
轻清孰为天，天也不离此。
因行过东湖，荷叶恰新美。
柔茎柄圆盖，嫩绿出清泚。
下承之浮萍，铺锦杂青紫。
洒洒无一尘，生意正济济。
欲辩已忘言，无声臭至矣。

作者简介：包恢（1182-1268），字宏父，一字道夫，号宏斋，宋建昌南城（今属江西）人。刑部尚书。以廉吏，政绩显著著称，同时他也是文学批评家。